Lærernes kompetencer skal have et løft til gavn for alle folkeskoleelever i den nordjyske region. Flere Nordjyske kommuner samarbejder omkring kompetenceudvikling af kommunernes lærere.  Det er dettes projekt der nu har fået tilsagn om 31 millioner kroner fra A.P. Møller og Hustru Chaistine Mc-Møllers Fond. I forbindelse med projektet tilrettelægges et særligt uddannelsesforløb for lærere i grundskolen med behov for opkvalificering. Projektet skal give lærerne flere muligheder i deres undervisning og det skal give kommunerne lærere der kan undervise i alle fag. Dette er et led i en fælles uddannelsesstrategi frem mod 2020. En del af folkeskolereformen indebærer at 95% af al undervisning i 2020 skal varetages af en lærer der har specielle kompetencer i faget, det man tidligere kaldte linjefag. For at de nordjyske kommuner kan nå dette mål har de valgt at gå sammen. Der bliver skræddersyet et kompetenceløft til 1152 lærere i 17 fag. Projektet med kompetenceudvikling starter op i foråret og er anden del i det nordjyske uddannelsessamarbejde. Første skridt er et igangværende projekt, der sætter fokus på matematik og uddannelse af matematikvejledere på tværs af otte kommuner. Projektet modtog ligeledes en bevilling fra A.P. Møller Fonden i 2014.

Referat:
A.P. Møller fonden har givet tilsagn om et beløb på 31 millioner til opkvalificering af 1152 lærere i Nordjylland.